Precizie procurărească superbă. Cantitatea toală de droguri “indisponibilizată în vederea confiscării”, conținând drogurile de mare risc și cele de risc, a fost de 318,76 de kilograme.

Ei, bine, numai săptămâna trecută au fost indisponibilizate în vederea confiscării, în județul Tulcea, 1.040 de kilograme de cocaină, drog de mare risc. 23 de ani de acum încolo DIICOT poate dormi în liniște, căci și-a făcut norma multianuală dintr-o singură captură.

Oricum, în ziua în care procurorii DIICOT își făceau poze, la București, pe lângă sacii cu droguri și anunțau că au lucrat din greu pentru această captură legendară, monitorizând cu atenție și îngrijorare traficul de droguri care se petrece pe plajele Mării Negre, e posibil să se fi auzit un zgomot ciudat și greu de identificat. Ei bine, zgomotul ăla era hohotul de râs al unui întreg județ: Tulcea râdea ținându-se cu mâinile de burtă.

Era un râs nervos, o descătușare a deznădejdii funciare, dar era râs. Poate că era și puțină batjocură în hohotele alea, n-ar fi de mirare, pentru că aroganța celor care-și arogă merite inexistente este de-a dreptul sfidătoare.

România nu este o destinație finală pentru consumul de droguri de mare risc. Din fericire. Dar asta nu înseamnă că drogurile de mare risc habar n-au unde se găsește România pe hartă. Au, pentru că pe aici trec ele în drum spre Europa de Vest. Captura-record de pe plaja din Sfântu Gheorghe este un accident însă, nu rodul unei operațiuni migăloase de supraveghere. De aia încă se râde în hohote pe acolo atunci când cineva mai pomenește profesionalismul autorităților. Dacă n-ar fi existat un pui de furtună, combinat cu un motor defect de barcă, cele 1.040 de kilograme de cocaină nu ar fi ajuns în sala de conferințe a DIICOT și și-ar fi văzut liniștite de drum spre țările unde oamenii au bani pe care să-i tragă pe nas.

Recomandări Situație incredibilă la liceul Gheorghe Lazăr: mai mulți elevi se plâng de probleme cu ochii, după ce au fost uitați în clasă cu lampa UV aprinsă

Vrem să intrăm în Schengen. Ba chiar ne supărăm că unele țări membre ale acordului ne blochează accesul de ani buni. Dar adevărul, pe care nu vrem nici să-l vedem și nici să-l recunoaștem, este că unele dintre granițele noastre sunt șvaițer. Sofisticatele sisteme de supraveghere, care ar trebui să permită prinderea infractorilor și a traficanților care violează frontierele țării, pur și simplu sunt inutilizate. Nu că nu funcționează. Funcționează, sau mai bine zis ar funcționa, dacă ar fi folosite. Numai că nu sunt. Pur și simplu, în anumite zile, sistemul avansat și scump care ar trebui să asigure integritatea frontierei de la Marea Neagră este închis. Dacă știu asta sătenii care profită pentru a bracona nestânjeniți sturioni, de ce n-ar ști-o și traficanții de droguri?

Problema e: dacă o știu sătenii, de ce nu o știu procurorii?

Și mă opresc aici, pentru că iarăși mă pufnește un hohot de râs…

Foto: Inquam Photos / Octav Ganea

PARTENERI - GSP.RO La 31 de ani de la Revoluție, un fost șef militar rupe tăcerea. Șocant ce s-a întâmplat cu cadavrele soților Ceaușescu. Unde au fost aruncate

PARTENERI - PLAYTECH ȘOC total! În ce hal a ajuns Irinel Columbeanu. Oamenii de pe stradă au rămas fără cuvinte

HOROSCOP Horoscop 24 septembrie 2020. Berbecii au parte de probleme destul de ciudate în relațiile de parteneriat